**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APVIENOTĀS FINANŠU, IZGLĪTĪBAS, KULTŪRAS UN SPORTA JAUTĀJUMU, SOCIĀLO UN VESELĪBAS JAUTĀJUMU, TERITORIJAS ATTĪSTĪBAS KOMITEJAS SĒDES PROTOKOLS**

Nr.6

2024. gada 22. novembrī

Sēde sasaukta plkst. 10:00

Sēdi atklāj plkst. 10:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Dagnis Straubergs.

**Sēdi protokolē:** Dace Tauriņa.

**Sēdē piedalās deputāti:** Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Valdis Možvillo, Arvīds Ozols, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane, Andis Zaļaiskalns.

**Sēdē piedalās:** Aiga Briede, Ainārs Liniņš, Aiva Miškovska, Aivars Tomiņš, Alvis Atslēga, Anna Siliņa-Garklāva, Antra Kamala, Artis Ukass, Baiba Martinsone, Beāte Kožina, Broņislava Sauka, Dace Tauriņa (dace.taurina.aloja@limbazunovads.lv), Dace Liniņa, Dace Vilemsone, Digna Būmane, Dita Kalniņa, Dita Lejniece, Dita Rulle, Diāna Gederta, Diāna Zaļupe, Elēna Brauna, Elīna Lilenblate-Kleina, Gita Kārnupe, Guna Paegle, Gunita Gulbe, Ieva Celmiņa, Ieva Zilvere, Ilga Tiesnese, Ilze Ozoliņa, Ilze Ādamsone, Ilze Šmate, Ilze Žūriņa-Davidčuka, Indra Jaunzeme, Inese Dubulte, Inese Timermane, Ineta Cīrule, Ineta Laizāne, Inga (inga.cirule@limbazunovads.lv), Inita Hartmane, Iveta Beļauniece, Iveta Pēkšēna, Iveta Umule, Izita Kļaviņa, Juris Graudiņš, Kaspars Neimanis, Klinta Brojeva, Kristiāna Bojane, Kristiāna Kauliņa, Kristīne Mežapuķe, Kristīne Pažemecka, Kārlis Irmejs, LNKultūrasPārvalde (evija.keisele@limbazunivads.lv), Laura Krogzeme, Laura Siksaliete, Liene Berga, Linda Helēna Griškoite, Mārtiņš Grāvelsiņš, Mārīte Purmale, Raimonds Straume, Raivis Galītis, (vārds uzvārds) VLK (info@metsepole.lv), Rita Lavendele, Roberts Viziņš, Sandra Smiltniece, Santa Čingule, Sarma Kacara, Sarmīte Frīdenfelde, Sintija Zute, Solvita Kukanovska, Aija Romancāne, Gunita Bisniece, Ilze Rubene, Liene Bukne, Ārija Mikša, Ģirts Ieleja.

**Darba kārtība:**

1. Par darba kārtību.
2. Par Limbažu novada kultūras attīstības stratēģijas 2024.-2031. gadam un rīcības plāna 2024.-2027. gadam apstiprināšanu.
3. Par Energopārvaldības sistēmas ieviešanu pašvaldībā un Energopārvaldības sistēmas rokasgrāmatas apstiprināšanu.
4. (papildu d.k. jaut.) Par apgrozāmo līdzekļu nodrošināšanu būvprojekta izstrādei un autoruzraudzībai projekta Igaunijas - Latvijas pārrobežu programmas projektā Zaļo ceļu pieejamības uzlabošanai - “Inclusive and accessible Green Railways in Estonia and Latvia”, Green Railway II” ietvaros.
5. (papildu d.k. jaut.) Par Limbažu novada Sporta skolas nolikuma grozījumu apstiprināšanu.
6. Informācijas.

**1.**

**Par darba kārtību**

Ziņo Dagnis Straubergs, debatēs piedalās Jānis Remess, Evija Keisele, Andris Garklāvs,

Arvīds Ozols, Māris Beļaunieks, Rūdolfs Pelēkais, (vārds uzvārds), Dāvis Melnalksnis

Deputāts Andris Garklāvs iesniedzis priekšlikumu izslēgt no darba kārtības 2.darba kārtības jautājumu Par Limbažu novada kultūras attīstības stratēģijas 2024.-2031. gadam un rīcības plāna 2024.-2027. gadam apstiprināšanu kā nepietiekami sagatavotu un ar nepieciešamo informāciju nenodrošinātu.

Deputāts Arvīds Ozols iesniedzis priekšlikumu izņemt 2. punktu no darba kārtības, kā nesagatavotu.

Limbažu novada Kultūras pārvaldes vadītāja E. Keisele informē, ka izskatot 2. darba kārtības jautājumu Par Limbažu novada kultūras attīstības stratēģijas 2024.-2031. gadam un rīcības plāna 2024.-2027. gadam apstiprināšanu, deputātiem rādīs stratēģijas izstrādes darba grupas protokolu. Deputāts A. Garklāvs norāda, ka priekšlikumi bija jāapkopo un jāiesniedz deputātiem iepazīties. Deputāts A. Ozols izsaka viedokli, ka jautājums ir jāatliek. Deputāts R. Pelēkais aicina neatbalstīt iesniegtos priekšlikumus, dot iespēju Kultūras pārvaldes vadītājai noziņot un tad pieņemt lēmumu. Deputāti D. Straubergs un D. Melnalksnis piekrīt deputāta R. Pelēkā viedoklim un izsaka priekšlikumu skatīt šo dokumentu. Deputāts A. Zaļaiskalns norāda uz atsevišķām vietām dokumentā, kuras precizēt.

Iepazinusies ar deputāta A. Garklāva priekšlikumu izslēgt no darba kārtības 2. darba kārtības jautājumu Par Limbažu novada kultūras attīstības stratēģijas 2024.-2031. gadam un rīcības plāna 2024.-2027. gadam apstiprināšanu kā nepietiekami sagatavotu un ar nepieciešamo informāciju nenodrošinātu, **atklāti balsojot: PAR** – 5 deputāti (Andris Garklāvs, Aigars Legzdiņš, Valdis Možvillo, Arvīds Ozols, Andis Zaļaiskalns), **PRET –** 7 deputāti (Māris Beļaunieks, Lija Jokste, Dāvis Melnalksnis, Rūdolfs Pelēkais, Ziedonis Rubezis, Dagnis Straubergs, Regīna Tamane), **ATTURAS –** deputāts Jānis Remess, komiteja **NOLEMJ:**

noraidīts.

Deputāts Māris Beļaunieks informē, ka ir kļūdījies un nobalsojis “PAR”, lūdz precizēt balsojumu uz “PRET”.

Deputāte Lija Jokste informē, ka ir kļūdījusies un nobalsojusi “PAR”, lūdz precizēt balsojumu uz “PRET”.

Deputāts Dāvis Melnalksnis informē, ka ir kļūdījies un nobalsojis “PAR”, lūdz precizēt balsojumu uz “PRET”.

Iepazinusies ar deputāta A. Ozola priekšlikumu izņemt 2. punktu no darba kārtības, kā nesagatavotu, **atklāti balsojot: PAR** – 5 deputāti (Andris Garklāvs, Aigars Legzdiņš, Valdis Možvillo, Arvīds Ozols, Andis Zaļaiskalns), **PRET –** 7 deputāti (Māris Beļaunieks, Lija Jokste, Dāvis Melnalksnis, Rūdolfs Pelēkais, Ziedonis Rubezis, Dagnis Straubergs, Regīna Tamane), **ATTURAS –** deputāts Jānis Remess, komiteja **NOLEMJ:**

noraidīts.

Iepazinusies ar sēdes vadītāja D. Strauberga priekšlikumu apstiprināt sēdes darba kārtību, **atklāti balsojot: PAR** – 8 deputāti (Māris Beļaunieks, Lija Jokste, Dāvis Melnalksnis, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** 5 deputāti (Andris Garklāvs, Aigars Legzdiņš, Valdis Možvillo, Arvīds Ozols, Andis Zaļaiskalns), **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada kultūras attīstības stratēģijas 2024.-2031. gadam un rīcības plāna 2024.-2027. gadam apstiprināšanu.
3. Par Energopārvaldības sistēmas ieviešanu pašvaldībā un Energopārvaldības sistēmas rokasgrāmatas apstiprināšanu.
4. Par apgrozāmo līdzekļu nodrošināšanu būvprojekta izstrādei un autoruzraudzībai projekta Igaunijas - Latvijas pārrobežu programmas projektā Zaļo ceļu pieejamības uzlabošanai - “Inclusive and accessible Green Railways in Estonia and Latvia”, Green Railway II” ietvaros.
5. Par Limbažu novada Sporta skolas nolikuma grozījumu apstiprināšanu.
6. Informācijas.

Plkst. 10:52 sēdes vadītājs D. Straubergs izsludina sēdes pārtraukumu.

Plkst. 11:00 sēde tiek atsākta.

**2.**

**Par Limbažu novada kultūras attīstības stratēģijas 2024.-2031. gadam un rīcības plāna 2024.-2027. gadam apstiprināšanu**

Ziņo Evija Keisele, (vārds uzvārds), debatēs piedalās Andris Garklāvs, Rūdolfs Pelēkais, Dagnis Straubergs, Arvīds Ozols, Aigars Legzdiņš, Māris Beļaunieks, Jānis Remess, Ainārs Liniņš, Regīna Tamane

Deputāts A. Garklāvs izsaka viedokli, ka uzskata šo visu par farsu, jo nopietni dokuments nav sagatavots, nav izdarīts tā, kā tam būtu jābūt, uzskata to par necieņas izrādīšanu pret lēmējvaru, un paziņo, ka atstāj šo sēdi un nepiedalās šī jautājuma izskatīšanā, kā protestu pret necieņu un nepilnvērtīga dokumenta iesniegšanu, uz ko pēc likuma deputātiem ir tiesības saņemt visu informāciju un pienākums nodrošināt visu informāciju pirms lēmuma pieņemšanas.

Deputāts R. Pelēkais lūdz A. Garklāvu palikt sēdē, ja ir svarīgs šis dokuments, uzklausīt ziņojumu un sniegt vēl papildus savus priekšlikumus.

Deputāts A. Legzdiņš lūdz atsūtīt darba grupas protokolu deputātiem e-pastos.

Limbažu novada Kultūras pārvaldes vadītāja E. Keisele un Jāņa Lapsas piemiņas biedrības valdes loceklis (vārds uzvārds) sniedz prezentāciju un informē par visiem iesniegtajiem priekšlikumiem. E. Keisele informē, ka līdz domes sēdei precizēs Viļķenes kultūras nama sadaļu, un e-pastā ir saņemts priekšlikums papildināt Skultes kultūras centra sadaļu. Deputāts J. Remess uzdod jautājumu, vai ir vēl iespējams papildināt ar priekšlikumiem un tos iestrādāt stratēģijā? Sēdes vadītājs D. Straubergs informē, ka papildināt ir iespējams, un domes sēdē par tiem būs jāinformē.

Saskaņā ar Limbažu novada domes 2022. gada 25. augusta lēmumu Nr. 873 ir uzsākta Limbažu novada kultūras attīstības stratēģijas 2023.-2030. gadam un rīcības plāna 2023.-2025. gadam izstrāde, grozījumi izstrādes termiņa pagarināšanai veikti ar 2023. gada 23. februāra lēmumu Nr.82., 2023. gada 28. septembra lēmumu Nr. 755, 2024. gada 25. janvāra lēmumu Nr. 32 pagarinot izstrādes termiņu līdz 2024. gada 30. jūnijam un dokumentu darbības termiņus - Limbažu novada kultūras attīstības stratēģijas 2024.-2031. gadam un rīcības plāna 2024.-2027. gadam.

Limbažu novada kultūras attīstības stratēģija 2024.-2031. gadam un rīcības plāns 2024.-2027. gadam tika nodota publiskajai apspriešanai (sabiedrības viedokļa noskaidrošanai) no 21.06.2024. līdz 20.07.2024., nodrošinot Stratēģijas publisku pieejamību Limbažu novada pašvaldības tīmekļa vietnē: <https://www.limbazunovads.lv/lv>. Tikšanās ar iedzīvotājiem notika 2024. gada 3. jūlijā, plkst. 18:00, Limbažu novada Kultūras pārvaldē, Baumaņu Kārļa laukumā 1, Limbažos un attālināti Webex platformā. Publiskās apspriešanas dalībnieki varēja paust savu viedokli to iesniedzot rakstiski  Limbažu novada Kultūras pārvaldes e-pastā kulturas.parvalde@limbazunovads.lv vai iesniedzot Limbažu novada pašvaldības klientu apkalpošanas centros. Stratēģijā ir iekļauti iesniegtie ierosinājumi un papildinājumi, ņemot vērā prioritātes, uzstādītos mērķus un sasniedzamos rezultātus. Stratēģijas izstrādes darba grupā dokumenta gala redakcija un sabiedriskajā apspriešanā iesniegtie priekšlikumi izvērtēti 2024. gada 14. novembra sanāksmē.

Pamatojoties uz Pašvaldību likuma 10. panta pirmās daļas 3. punktu, 21. punktu, 54. pantu, Attīstības plānošanas sistēmas likuma 4., 6. panta pirmo un otro daļu, Ministru kabineta 2014. gada 2. decembra noteikumu Nr. 737 “Attīstības plānošanas dokumentu izstrādes un ietekmes izvērtēšanas noteikumi” 2. punktu, Ministru kabineta 25.08.2009. noteikumu Nr. 970 "Sabiedrības līdzdalības kārtība attīstības plānošanas procesā" 10. punktu, Limbažu novada pašvaldības nolikuma 87.3. apakšpunktu, 88., 91. punktu, **atklāti balsojot: PAR** – 8 deputāti (Māris Beļaunieks, Lija Jokste, Dāvis Melnalksnis, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** 2 deputāti (Andris Garklāvs, Arvīds Ozols), **ATTURAS –** nav, balsojumā nepiedalās deputāts Aigars Legzdiņš, nebalso 2 deputāti (Valdis Možvillo, Andis Zaļaiskalns), komiteja **NOLEMJ:**

1. Apstiprināt Limbažu novada kultūras attīstības stratēģiju 2024.-2031. gadam un rīcības plānu 2024.-2027. gadam (pielikumā).
2. Atbildīgā par lēmuma izpildi ir Limbažu novada Kultūras pārvaldes vadītāja Evija Keisele.
3. Kontroli par lēmuma izpildi uzdot veikt Limbažu novada pašvaldības izpilddirektoram.
4. Precizēt stratēģijas projektu un lēmuma projektu virzīt izskatīšanai Limbažu novada domes sēdē.

Plkst. 12:35 sēdes vadītājs D. Straubergs izsludina sēdes pārtraukumu. Deputāti D. Melnalksnis, A. Zaļaiskalns un V. Možvillo beidz darbu sēdē.

Plkst. 13:15 sēde tiek atsākta.

**3.**

**Par Energopārvaldības sistēmas ieviešanu pašvaldībā un Energopārvaldības sistēmas rokasgrāmatas apstiprināšanu**

Ziņo Iveta Umule, debatēs piedalās Māris Beļaunieks

Atbilstoši Energoefektivitātes likuma 5. panta trešajai daļai, valsts iestādes, novadu pašvaldības un citas atvasinātas publiskas personas, kuru īpašumā vai valdījumā ir ēkas ar 10 000 kvadrātmetru vai lielāku kopējo references platību, ievieš un uztur energopārvaldības sistēmu.

Pamatojoties uz Pašvaldību likuma 4. panta pirmās daļas 22. punktu un 10. panta pirmās daļas ievaddaļu, **atklāti balsojot: PAR** – 9 deputāti (Māris Beļaunieks, Andris Garklāvs, Lija Jokste, Arvīds Ozols, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** nav, **ATTURAS –** deputāts Aigars Legzdiņš, komiteja **NOLEMJ:**

1. Apstiprināt Energopārvaldības sistēmas rokasgrāmatu saskaņā ar pielikumu.
2. Nodrošināt Energopārvaldības sistēmas ieviešanu Limbažu novada pašvaldībā atbilstoši izstrādātās rokasgrāmatas prasībām.
3. Uzdot iestāžu vadītājiem nozīmēt atbildīgās personas Energopārvaldības sistēmas ieviešanai un uzturēšanai.
4. Attīstības un projektu nodaļas vides inženierim nodrošināt informācijas sniegšanu Būvniecības valsts kontroles birojam par Energopārvaldības sistēmas ieviešanu.
5. Atbildīgo par lēmuma izpildi noteikt Attīstības un projektu nodaļas vadītāju.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

**4.**

**Par apgrozāmo līdzekļu nodrošināšanu būvprojekta izstrādei un autoruzraudzībai projekta Igaunijas - Latvijas pārrobežu programmas projektā Zaļo ceļu pieejamības uzlabošanai - “Inclusive and accessible Green Railways in Estonia and Latvia”, Green Railway II” ietvaros**

Ziņo Kristiāna Kauliņa, debatēs piedalās Arvīds Ozols

Salacgrīvas tūrisma informācijas centra vadītāja Kristiāna Kauliņa informē, ka ar 2023. gada 26. oktobra domes lēmumu Nr.882 tika apstiprināts Latvijas Zaļo Ceļu asociācijas Latvijas - Igaunijas pārrobežu programmā iesniegtais projekts Zaļo ceļu pieejamības uzlabošanai Latvijā un Igaunijā - “Inclusive and accessible Green Railways in Estonia and Latvia”, (saīsinājums: Green Railway II), projekta id: EE-LV00057. Kopējās projekta attiecināmās izmaksas Limbažu novada pašvaldībai kā projekta partnerim ir 40 300 EUR (četrdesmit tūkstoši trīs simti eiro).

Projekta ietvaros plānots izbūvēt gājēju/velosipēdu tiltiņu pār Blusupīti Ainažu pagastā. Būvprojekta līgums tika noslēgts 2024. gada 18. septembrī ar līguma termiņu 2 (divi) mēneši. Līguma summa par būvprojekta izstrādi un autoruzraudzību būvdarbu laikā ir nepieciešami 8344,38 EUR (astoņi tūkstoši trīs simti četrdesmit četri eiro un 38 centi), kurai pieskaitīts pievienotās vērtības nodoklis 21% 1752,32EUR (viens tūkstotis septiņi simti piecdesmit divi eiro un 32 centi). Kopējā Līguma summa par būvprojekta izstrādi un būvdarbu autoruzraudzības veikšanu ar pievienotās vērtības nodokļa maksājumu ir 10 096,70 EUR (desmit tūkstoši deviņdesmit seši eiro un 70 centi).

Lai nodrošinātu būvprojekta izstrādes līgumā noteiktās izmaksas apmaksu līdz brīdim, kad tiks saņemts finansējums no Eiropas Reģionālā attīstības fonda (ERAF), nepieciešams Limbažu novada pašvaldības priekšfinansējums 6556,00 EUR apmērā. Paredzēts, ka pašvaldība saņems atpakaļ 80% no šīm projekta attiecināmajām izmaksām pēc ceturtā perioda atskaites iesniegšanas 2025. gada februārī.

Pamatojoties uz Pašvaldību likuma 4. panta pirmās daļas 2. punktu, 5. pantu, 10. panta pirmās daļas 21. punktu, likuma “Par pašvaldību budžetiem” 30. pantu, **atklāti balsojot: PAR** – 9 deputāti (Māris Beļaunieks, Lija Jokste, Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** nav, **ATTURAS –** nav, nebalso deputāts Andris Garklāvs, komiteja **NOLEMJ:**

1. Projekta Igaunijas - Latvijas pārrobežu programmas projektā Zaļo ceļu pieejamības uzlabošanai - “Inclusive and accessible Green Railways in Estonia and Latvia”, Green Railway II” būvprojekta izstrādei un autoruzraudzībai nepieciešamo priekšfinansējumu 6556,00 EUR (seši tūkstoši pieci simti piecdesmit seši eiro, 00 centi) apmērā nodrošināt no Limbažu novada pašvaldības 2024. gada budžeta apgrozāmajiem līdzekļiem.
2. Atbildīgo par lēmuma izpildi noteikt Limbažu novada pašvaldības Finanšu un ekonomikas nodaļas grāmatvedības daļu.
3. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
4. Lēmuma projektu virzīt izskatīšanai Limbažu novada domes sēdē.

**5.**

**Par Limbažu novada Sporta skolas nolikuma grozījumu apstiprināšanu**

Ziņo Diāna Zaļupe, debatēs piedalās Regīna Tamane

Izglītības iestādes darbības tiesiskais pamats ir normatīvie akti, tai skaitā iestādes nolikums, un Limbažu novada pašvaldība kā izglītības iestādes dibinātāja un tās lēmējvara - Limbažu novada dome, lemj par izglītības iestādes nolikuma grozījumu apstiprināšanu. Ar Limbažu novada pašvaldības domes 2021. gada 28. oktobra saistošo noteikumu Nr. 14 “Limbažu novada pašvaldības nolikums” 6.2. punktu ir izveidota Limbažu novada pašvaldības iestāde Limbažu novada Izglītības pārvalde, kuras pakļautībā ir Limbažu novada pašvaldības izglītības iestādes, tai skaitā Limbažu novada Sporta skola.

Saskaņā ar Pašvaldību likuma 4. panta pirmās daļas 4. punktu, pašvaldībai ir šāda autonomā funkcija: *[..] gādāt par iedzīvotāju izglītību, …, profesionālās ievirzes izglītības … pieejamību.*

Valsts pārvaldes iekārtas likuma 73. panta pirmās daļas 1. punkts nosaka, ka publiskas personas orgāns un amatpersona savas kompetences ietvaros var izdot iekšējos normatīvos aktus par iestādes uzbūvi un darba organizāciju.

Profesionālās izglītības likuma 15. panta (1) daļa nosaka, ka profesionālās izglītības iestādes nolikumu apstiprina tās dibinātājs.

Aktuālā informācija par izglītības iestādi ir reģistrējama Valsts izglītības informācijas sistēmā, un, saskaņā ar Ministru kabineta 2019. gada 25. jūnija noteikumu Nr. 276 “Valsts izglītības informācijas sistēmas noteikumi” 31. punkta 31.2. apakšpunktu, novada pašvaldība pārzina un nodrošina informācijas ievadi sistēmā pašvaldības dibinātajās izglītības iestādēs.

Pamatojoties uz Pašvaldību likuma 3. panta otrās daļas 1. punktu, 4. panta pirmās daļas 4. punktu, 50. panta pirmo daļu, Valsts pārvaldes iekārtas likuma 73. panta pirmās daļas 1. punktu, Izglītības likuma 22. panta pirmo daļu, 28. pantu, Profesionālās izglītības likuma 15. panta (1) daļu, Ministru kabineta 2019. gada 25. jūnija noteikumu Nr. 276 “Valsts izglītības informācijas sistēmas noteikumi” 31. punkta 31.2. apakšpunktu, Limbažu novada pašvaldības domes 2021. gada 28. oktobra saistošo noteikumu Nr. 14 “Limbažu novada pašvaldības nolikums” 6.2. punktu, **atklāti balsojot: PAR** – 10 deputāti (Māris Beļaunieks, Andris Garklāvs, Lija Jokste, Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības izglītības iestādes Limbažu novada Sporta skolas nolikuma grozījumus - papildināt nolikumu ar punktu 45.18. iekšējie noteikumi “Par fizioterapeita pakalpojumu pieejamību Limbaži novada sporta skolā” (pielikumā Limbažu novada Sporta skolas nolikums un iekšējie kārtības noteikumi).
2. Uzdot Limbažu novada Sporta skolas direktorei Diānai Zaļupei veikt Valsts izglītības informācijas sistēmā lēmuma lemjošās daļas 1. punktā apstiprinātā nolikuma aktualizāciju.
3. Limbažu novada Izglītības pārvaldes vadītājai V. Tinkusai veikt lēmuma izpildes kontroli.
4. Lēmuma projektu virzīt izskatīšanai Limbažu novada domes sēdē.

**6.**

**Informācijas**

-

Sēdi slēdz plkst. 13:32

Sēdes vadītājs D. Straubergs

Sēdes protokoliste D. Tauriņa